SAT เผยกำไร Q2 ลดลงเกือบครึ่ง-ใจดีแจกปันผล 0.20 บ./หุ้น
SAT เผยกำไร Q2 อยู่ที่ 65.24 ลบ.ลดลง 49% จากปีก่อนที่ 127.99 ลบ.หลังรายได้สินค้าลดลง ขณะที่ 6 เดือนมีกำไร 258.96 ลบ.ลดลง 16% จากปีก่อนที่มีกำไร 296.45 ลบ.ใจดีแจกปันผล 0.20 บ./หุ้น XD 21 ส.ค. จ่ายจริง 3 ก.ย.นี้
11 ส.ค. 2558

บริษัท สมบูรณ์ แอ๊ดวานซ์ เทคโนโลยี จำกัด (มหาชน) หรือ SAT รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) มีกำไรสุทธิ 65.24 ล้านบาท หรือมีกำไรสุทธิ 0.15 บาทต่อหุ้น ลดลง 49% จากช่วงเดียวกันของปีก่อนที่มีกำไรสุทธิ 127.99 ล้านบาท หรือมีกำไรสุทธิ 0.30 บาทต่อหุ้น
ขณะที่ผลการดำเนินงานช่วง 6 เดือนแรกมีกำไรสุทธิ 258.96 ล้านบาท หรือ 0.61 บาทต่อหุ้น ลดลง 12% จากช่วงเดียวกันของปีก่อนที่มีกำไรสุทธิ 296.45 ล้านบาท หรือ 0.70 บาทต่อหุ้น โดยผลการดำเนินงานที่มีกำไรลดลง เนื่องจากบริษัทมีรายได้จากการขายสินค้าลดลง
พร้อมกันนี้บริษัทประกาศจ่ายปันผลงวด 1 ม.ค. 2558 ถึงวันที่ 30 มิ.ย. 2558  เป็นเงินสดอัตรา 0.20 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 21 ส.ค.58 โดยกำหนดจ่ายเงินปันผล 3 ก.ย.58